Premierul Ludovic Orban a anunțat marți, într-un mesaj postat pe pagina de Facebook a Guvernului, cu cât ar putea crește salariul minim anul viitor. Prim-ministrul precizează și ce are în vedere atunci când va propune creșterea salariului minim. „Salariul minim pe economie ar putea crește cu 7,2%”, anunță Ludovic Orban.

Conform unor calcule, la un salariu minim brut de 2080 de lei, creșterea ar urma să fie de aproape 150 de lei, însă dacă procentul de 7,2% va fi aplicat la salariul minim net, adică suma pe care o ia angajatul în mână, creșterea ar urma să fie de aproximativ 90 de lei.

„În cursul acestei săptămâni, definitivăm propunerile pentru formula de calcul a salariului minim. Dacă stabilim că formula de calcul pentru salariul minim va fi determinată de rata inflației, indicele de creștere a prețurilor de consum și indicele de creștere a productivității, salariul minim pe economie ar putea crește cu 7,2%.”, a scris Ludovic Orban pe Facebook.

Guvernul Dăncilă a promis, înainte să părăsească Palatul Victoria, creșterea salariului minim cu 100 de lei.

Editor: Robert Kiss

Setarile tale privind cookie-urile nu permit afisarea continutul din aceasta sectiune. Poti actualiza setarile modulelor coookie direct din browser sau de aici – e nevoie sa accepti cookie-urile social media